Здравейте! Не ми е известно да има възможност за такава настройка. Командата е предвидена да отрязва/удължава и съединява линии/полилинии с произволно взаимно положение и произволна ориентация спрямо координатната система в чертожната област, а това, което Вие търсите е частен случай. Мога да Ви дам една идея, но и тя се отнася също за частен случай. Ако ползвате командата върху полилинии (трябва да са съединени в ъгъла, в който ще chamfer-вате), можете да настроите d1 и d2 като имате предвид, че d1 ще е разстоянието по ос Y, а d2 ще е по ос X. След това ползвате Chamfer с параметър P (polyline) и селектирате полилинията, която както горе казах, трябва да е една (или ако са две трябва да ги обедините предварително). Иначе - вероятно съществува (а ако няма може да се напише) lisp за тази цел, но аз не съм попадал на такъв.